

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา กทม. 10300

 มีนาคม 256๔

เรื่อง การอบรมถ่ายทอดองค์ความรู้ด้านการบริหารการท่องเที่ยวอย่างรับผิดชอบต่อสังคมและสิ่งแวดล้อม
 แก่บุคลากรและเครือข่ายศูนย์การเรียนรู้ด้านการท่องเที่ยว ประจำปี ๒๕๖๔

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๙๓.๒/ว ๖๖๑ ลงวันที่ ๒๘ เมษายน ๒๕๕๗

สิ่งที่ส่งมาด้วย ๑. สำเนาหนังสือการท่องเที่ยวแห่งประเทศไทย ที่ กก ๕๒๐๑/๖๓๗
 ลงวันที่ ๑๘ มีนาคม ๒๕๖๔ จำนวน ๑ ฉบับ

 ๒. รายชื่อสถานศึกษาสังกัดองค์กรปกครองส่วนท้องถิ่น

 ที่จัดตั้งศูนย์การเรียนรู้ด้านการท่องเที่ยว จำนวน ๑ ชุด

 ตามที่กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่นต้นสังกัดของสถานศึกษา ที่ได้การรับคัดเลือกให้จัดตั้งศูนย์การเรียนรู้ด้านการท่องเที่ยว จำนวน ๘๓ แห่ง
ทั่วประเทศ จัดกิจกรรมให้นักเรียนของสถานศึกษาในสังกัดได้ศึกษาเรียนรู้และมีส่วนร่วมในการบริหารจัดการแหล่งท่องเที่ยว รายละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นได้รับแจ้งจากการท่องเที่ยวแห่งประเทศไทย กำหนดจัดกิจกรรม “การอบรมถ่ายทอดองค์ความรู้ด้านการบริหารการท่องเที่ยวอย่างรับผิดชอบต่อสังคมและสิ่งแวดล้อม
แก่บุคลากรและเครือข่ายศูนย์การเรียนรู้ด้านการท่องเที่ยว ประจำปี ๒๕๖๔” ให้แก่บุคลากรของศูนย์การเรียนรู้
ด้านการท่องเที่ยว แห่งละ ๑ คน (รับผู้เข้าร่วมอบรม จำนวน ๕๐ คน) กำหนดจัดอบรมในระหว่างวันที่ ๒๓ - ๒๕ เมษายน ๒๕๖๔ ณ โรงแรมอมารี วอเตอร์เกท ถนนเพชรบุรี เขตราชเทวี กรุงเทพมหานคร และศึกษาดูงาน
ณ สวนสามพราน จังหวัดนครปฐม การท่องเที่ยวแห่งประเทศไทยจะสนับสนุนค่าใช้จ่ายระหว่างการอบรม สำหรับค่าพาหนะเดินทางไปราชการให้เบิกจากต้นสังกัด ในการนี้ ขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาในสังกัดเป็นศูนย์การเรียนรู้ด้านการท่องเที่ยว พิจารณาอนุญาตให้บุคลากร
ที่เกี่ยวข้องเข้าร่วมการอบรมตามกำหนดวัน เวลา และสถานที่ดังกล่าว โดยส่งแบบตอบรับเข้าร่วมอบรม ภายในวันที่ ๑๖ เมษายน ๒๕๖๔ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙0๒๑-๓ ต่อ ๒๐๓ โทรสาร ต่อ 218